MS+kroppenprosjekt

= Hva er en kropp? Hva klarer kroppen min? =


 * __Hovedmål for perioden:__**


 * ”Barna utvikler forståelse og respekt for egen og andres kropp, og for at de er ulike (KD11)**
 * __Delmål for prosjektet:__**


 * **Bredere kunnskap om kroppens funksjoner.**
 * **Videreutvikle sin språkforståelse.**
 * **Kroppslig mestring - utfordring og mestring.**
 * **Den gode samtalen mellom barn- barn og barn -voksen.**
 * **Faget som springbrett til lek.**
 * **Toleranse for ulikheter og likheter i forhold til egen og andres kropp.**

Denne uken har vi snakket om hvordan øret ser ut og hvordan hørselen er med på å gi oss ulike inntrykk. Dette har vi ønsket å illusterere ved å male til ulik musikk. Barna fikk ikke føringer i forkant, kun utlevert malesaker. Vi benyttes oss musikk fra "Hvile" og "Skrimmelskrammel". Kjempe spennende å observere barna underveis. Vi har også brukt hender og føtter til å male gress som vi skulle ha inne i jungelen vår. Barna fikk føle, sanse og bevege kroppen på et noe klissete og glatt underlag. I gymsalen denne uken lagde vi hinderløyper sammen med barna. Her balanserte, hoppet, rullet og hinket barna. Vi opplever hva kroppen klarer.
 * Uke 7:**

Som en evaluering av prosjektet benyttet vi oss av "Pia" og kofferten. Barna åpnet kofferten ved hjelp av de magiske ordene "A-I-O". I kofferten lå det bilder av et hjerte, lunger og tarmer. Barna hadde mye å fortelle om hvordan de ulike organene fungerte og hvor de skulle plassers på "Pia". Samtlige av oss ansatte var imponert her. Verdens beste jobb!


 * Uke 6**

Denne uken har vi snakket om hva tarmer er og hvordan avføringen vår går igjennom tarmene. Vi har laget en "tarm modell" av plastposer og gaffateip. Vi lekte at vi spiste banan og klemte bananen igjennom den lange posen. Vi snakket om hvordan tarmene jobber med maten før den kommer ut som bæsj. Bæsj er som alltid veldig gøyalt. Vi har brukt kroppen aktivt denne uken, for som de fleste vet er det lurt å bevege seg - spesielt viktig for at tarmene skal holde seg friske. Vi har danset etter Barnas supershow "slipp fisen fri" etter stor glede.

Vi har også sett på hvordan fisken sine tarmer, hjerte og avføring ser ut. Vi skulle ha fisk til varmmat, så det passet helt perfekt. Barna har fått kjenne på hjertet, sett hvordan klaffene ser ut og kjent på rogn. Barna viste stor interesse for dette! Grisete var det, men veldig spennende.

Vi har lest boka om den lille muldvarpen som ville vite hvem som hadde bæsjet på hodet hans ved hjelp av konkreter. Og vi har laget "bæsj" av trolldeig. Det er første gang denne barnegruppa har benyttet trolldeig her på Mattisskogen. Det ble tatt imot med stor iver.



Denne uken har vi snakket om hva lunger er og hvordan de fungerer. Vi har pustet og kjent på hvordan lungene fyller seg og hvordan de tømmes med luft. Vi har øvd oss på å blåse såpebobler og ballonger. Vi har erfart at vi må blåse ganske lett eller løst når vi skal blåse bobler men blåse ganske kraftig når vi skal blåse ballonger. Vi har også sett ved hjelp av en "lungemodell" hvordan lungene fyller seg og med luft når vi puster inn. Barna har fått høre eventyret om de tre små grisene. Her var barna ivrige med å hjelpe ulven å blåse ned grisene sine hus. Vi ser at prosjektet fenger barna. Alle barna er nysgjerrige og viser glede underveis i prosjektet. De stiller spørsmål underveis og vi undrer oss sammen.
 * Uke 5**

Denne uken har vi snakket om hva blod er og hvor mye blod et menneske har i kroppen. Vi har målt opp "blod" (vann og konditorfarge) i badekaret. Vi har snakket om hvordan blodet transporteres igjennom hjertet og ut i kroppen. Vi har benyttet en hjertemodell for å illustere dette. Vi har også sett på ekte blod i mikroskop. Det var litt skummelt når pedagogen stakk seg i fingeren. Men veldig spennende at det sluttet å blø helt av seg selv.
 * Uke 4**

Som dokumentasjon underveis i prosjektet har vi laget helfigurer av barna som vi fester på de ulike temaene vi er innom. På denne måten er prosjektet synlig for både barn, ansatte og foreldre. Et springbrett til samtale i hverdagen og i hente/bringe situasjoner.





__**Uke 3**__

Denne uken har vi snakket om hjertet og dens funksjon for kroppen. Vi har snakket om hva et hjerte er og ulike type hjerter som finnes. Hva er egentlig et hjerte? Vi snakket om menneskehjerte, dyrehjerte, vaffelhjerte, stempelhjerte, paprihjerte, pyntehjerte etc. Noen av barna ønsket også å tegne og male hjertet, så det gjorde vi også. I smakssamlingen smakte vi på søtt denne uken. Vi smakte på mango og kjærlighetsfrukt. Det var delte meninger om disse smakene. Flere syns kjærlighetsfrukten så litt skummel ut. Vi har denne uken vært på biblioteket å lånt med oss flere bøker om kroppen som vi i etterkant har lest sammen med barna. Det er mye å lære om kroppen, både for barn og voksne. I samlinger har vi fokusert på hva kroppen klarer. Vi har sunget sanger med bevegelse og danser til musikk. __**Uke 2:**__ Denne uke har vi snakket om hvordan vi ser ut. Vi har tatt omriss av kroppen vår som vi skal bruke som et ledd i dokumentasjonen. Vi har malt på hender og føtter og samtalet om kroppen. Vi har tegnet "Pia" som skal henge på veggen for springbrett til samtaler. På denne måten leker vi oss til bedre språk og bredere kunnskap om kroppen. I smakssamlingen vår har vi smakt på salt. vi har smakt på Spekeskinke, flaksalt og soyasaus. Samtlige likte dette.



__**Uke 1:**__ Som introduksjon på prosjektet begynte vi å lese boka "Fra topp til tå" av Eric Carle. Vi ønsket å se hva barna kunne fra før i forhold til kropp, bevegelse og motorikk. Dette er en bok som ofte er populær på småbarn da den innbyr til bevegelse underveis. Noen av barna har laget omriss av seg selv. Hvordan ser jeg ut? Dette skal benyttes til dokumentasjon underveis i prosjektet. Vi har smakt på surt - grapefrukt og sitron. Barna ville smake opp til flere ganger. I samlingene denne uken har sunget sanger med fokus på kroppen i dans/bevegelse. Vi benevner underveis. Sanger vi har sunget er blant annet: - Hode skulder kne og tå - Alle barna - Buggi buggi - Inne på min mage har jeg et instrument (bytter på hvor man gjemmer instrumentet)